Document ID: 31997R0572

ΚΑΝΟΝΙΣΜΟΣ (ΕΚ) αριθ. 572/97 ΤΗΣ ΕΠΙΤΡΟΠΗΣ της 26ης Μαρτίου 1997 για τροποποίηση των κανονισμών (ΕΟΚ) αριθ. 3478/92 και (ΕΚ) αριθ. 1066/95 στον τομέα του ακατέργαστου καπνού όσον αφορά τον καθορισμό ορισμένων προθεσμιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΚ) αριθ. 2444/96 (2) και ιδίως τα άρθρα 7 και 11,
Εκτιμώντας:
ότι ένα κράτος μέλος αντιμετωπίζει απρόβλεπτες διοικητικές δυσχέρειες και δεν είναι σε θέση να τηρήσει τις προθεσμίες που έχουν καθορισθεί από τον κανονισμό (ΕΟΚ) αριθ. 3478/92 της Επιτροπής, της 1ης Δεκεμβρίου 1992, περί λεπτομερών κανόνων εφαρμογής του καθεστώτος πριμοδότησης στον τομέα του ακατέργαστου καπνού (3), όπως τροποποιήθηκε τελευταία από τον κανονισμό (ΕΚ) αριθ. 1350/96 (4), και από τον κανονισμό (ΕΚ) αριθ. 1066/95 της Επιτροπής, της 12ης Μαΐου 1995, σχετικά με τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το καθεστώς ποσοστώσεων στον τομέα του ακατέργαστου καπνού, για τις περιόδους συγκομιδής 1995, 1996 και 1997 (5), όπως τροποποιήθηκε τελευταία από τον κανονισμό (ΕΚ) αριθ. 1286/96 (6) 7 ότι πρέπει, συνεπώς, να υπάρξει παρέκκλιση από τις προθεσμίες αυτές για τη συγκομιδή 1997 7
ότι τα εν λόγω μέτρα πρέπει να εφαρμοσθούν το ταχύτερο δυνατόν 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 του κανονισμού (ΕΟΚ) αριθ. 3478/92 τροποποιείται ως εξής:
1. η παράγραφος 1 δεύτερο εδάφιο αντικαθίσταται από το ακόλουθο κείμενο:
«Για τη συγκομιδή 1997, η Ελλάδα δύναται να αποδεχθεί ότι δικαιούνται της πριμοδοτήσεως οι συμβάσεις που έχουν συναφθεί το αργότερο στις 31 Μαΐου και, στην περίπτωση των συμβάσεων που έχουν συναφθεί μετά από παραχώρηση συμπληρωματικών ποσοτήτων δυνάμει του άρθρου 11 παράγραφος 3, του κανονισμού (ΕΚ) αριθ. 1066/95 της Επιτροπής (*), πριν από τις 15 Ιουλίου.
(*) ΕΕ αριθ. L 108 της 13. 5. 1995, σ. 5.»
2. η παράγραφος 2 δεύτερο εδάφιο αντικαθίσταται από το ακόλουθο κείμενο:
«Για τη συγκομιδή 1997, η Ελλάδα δύναται να αποδεχθεί ότι δικαιούνται της πριμοδοτήσεως οι συμβάσεις που έχουν κατατεθεί για καταχώρηση πριν από τις 8 Ιουνίου και στην περίπτωση των συμβάσεων που έχουν συναφθεί μετά από την παραχώρηση συμπληρωματικών ποσοτήτων δυνάμει του άρθρου 11 παράγραφος 3 του κανονισμού (ΕΚ) αριθ. 1066/95, πριν από τις 31 Ιουλίου.»
Άρθρο 2
Το άρθρο 11 παράγραφος 3 δεύτερο εδάφιο του κανονισμού (ΕΚ) αριθ. 1066/95 αντικαθίσταται από το ακόλουθο κείμενο:
«Για τη συγκομιδή 1997, επιτρέπεται στην Ελλάδα να παρατείνει την προθεσμία που αναφέρεται στο πρώτο εδάφιο έως τις 30 Ιουνίου.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1997.

Labels: 11
17
7
3
6
18